《十虫吟》
宋代·舒岳祥

虫有转丸蜣，双角牛怒张。
生子牛矢中，转圜技所长。
两两如推车，千百满路旁。
弹丸有不若，累累圆且光。
污秽不自羞，敢比苏合香。
惜哉尔之智，不善择其良。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。